एलियंस (फिल्म)
एलियंस (Aliens) जेम्स कैमरून निर्देशित और निर्मित एक्शन विज्ञान फिक्सन फ़िल्म है। यह 1979 की साइंस फिक्सन हॉरर एलियन का सिक्वल है। इस तरह यह इस शृंखला की दूसरी फ़िल्म है। इस फ़िल्म को भविष्य की परिकल्पना में दिखाया गया है जिसमें सिगौरनी व्हिवर ने अभिनय किया है और उनके अभिनय पात्र का नाम एलेन रिप्ली है। फ़िल्म में दिखाया गया है कि एलियन हमले के दौरान वो अकेली बच जाती हैं। जब चंद्रमा पर अन्य इंसानों की बस्ती के साथ संचार सम्पर्क के साधन खराब हो जाते हैं तब उसे ज्ञात होता है कि यह एलियनों ने किया है। रिप्ली उस स्थान पर पुनः जाने के लिए तैयार होती है और जाँच आरम्भ करती है। फ़िल्म एलियन की सफलता के बाद इसका सिक्वल बनाने में सालों का वक्त लग गया। इसका कारण ट्वेंटिएथ सेंचुरी फ़ॉक्स उत्साह की कमी और कुछ अन्य विधिक कारण थे। हालांकि जब इस फ़िल्म का निर्माण आरम्भ हुआ तब अपेक्षाकृत कम अनुभव वाले लेखक कैमरोन को कहानी लिखने का काम दिया गया। कैमरोन ने इससे पहले द टर्मिनेटर (1984) और रैम्बो: फर्स्ट ब्लूड पार्ट II (1985) नामक फ़िल्मों की कहानी भी लिखी थी। फिल्म निर्माण का काम बीच में बार बार अवरुद्ध होता रहा और बाद में लॉरेंस गोर्डन ने सिक्वल का काम सम्भाला और उसे पूरा किया। फ़िल्म निर्माण में $1.85 करोड़ का खर्चा आया।